

**ประกาศองค์การบริหารส่วนตำบลหินดาด**

**เรื่อง มาตรฐานทางคุณธรรมและจริยธรรมของพนักงานส่วนตำบลลูกจ้างประจำและพนักงานจ้าง**

**องค์การบริหารส่วนตำบลหินดาด**

……………………………………………………..

อนุสนธิจากคณะกรรมการมาตรฐานการบริหารงานบุคคลส่วนท้องถิ่น (ก.ถ.) ได้กำหนดมาตรฐานทางคุณธรรมและจริยธรรมของข้าราชการพนักงาน และลูกจ้างขององค์กรปกครองส่วนท้องถิ่นซึ่งได้ประมวลขึ้นจากข้อเสนอแนะของผู้บริหารท้องถิ่นสมาชิกสภาท้องถิ่นข้าราชการหรือพนักงานส่วนท้องถิ่นลูกจ้าง ในองค์กรปกครองส่วนท้องถิ่น และประชาชนผู้รับบริการจากองค์กรปกครองส่วนท้องถิ่นโดยมีวัตถุประสงค์เพื่อให้ข้าราชการพนักงานและลูกจ้างขององค์กรปกครองส่วนท้องถิ่นโดยทั่วไปใช้ยึดถือเป็นหลักการ และแนวทางปฏิบัติเพื่อเป็นเครื่องกากับความประพฤติของตนได้แก่

1. พึงดำรงตำแหน่งให้ตั้งมั่นอยู่ในศีลธรรมปฏิบัติหน้าที่ด้วยความซื่อสัตย์สุจริตเสียสละ และมีความรับผิดชอบ

2. พึงปฏิบัติหน้าที่อย่างเปิดเผยโปร่งใสพร้อมให้ตรวจสอบ

3. พึงให้บริการด้วยความเสมอภาคสะดวกรวดเร็วมีอัธยาศัยไมตรีโดยยึดประโยชน์ของประชาขนเป็นหลัก

4. พึงปฏิบัติหน้าที่โดยยึดผลสัมฤทธิ์ของงานอย่างคุ้มค่า

5. พึงพัฒนาทักษะความรู้ความสามารถและตนเองให้ทันสมัยอยู่เสมอ

องค์การบริหารส่วนตำบลหินดาดขอประกาศให้มาตรฐานทั้ง 5 ประการดังกล่าวข้างต้นเป็น “มาตรฐานทางคุณธรรมและจริยธรรมของพนักงานส่วนตำบลลูกจ้างประจาและพนักงานจ้างขององค์การบริหารส่วนตำบลหินดาด” และขอกำหนดมาตรฐานทางคุณธรรมและจริยธรรมสาหรับพนักงานส่วนตำบลลูกจ้างประจาและพนักงานจ้างขององค์การบริหารส่วนตำบลหินดาดเพื่อยึดถือเป็นแนวทางสาหรับประพฤติตนและเป็นหลักการในการปฏิบัติงานเพิ่มเติมดังนี้

**1. จริยธรรมตามพระบรมราโชวาทของพระบาทสมเด็จพระเจ้าอยู่หัว**

-**ประการแรก** คือ การรักษาสัตย์ความจริงใจต่อตนเองที่จะประพฤติปฏิบัติแต่สิ่งที่เป็นประโยชน์และเป็นธรรม

-**ประการที่สอง** คือ การรู้จักข่มใจตนเองฝึกใจให้ประพฤติปฏิบัติอยู่ในความสัตย์ความดี

-**ประการที่สาม** คือ การอดทนอดกลั้นและอดออมที่จะประพฤติล่วงความสัตย์ความดีเท่านั้น

-**ประการที่สี่** คือ การรู้จักละวางความชั่วความทุจริตและรู้จักสละประโยชน์ส่วนน้อยของตนเพื่อประโยชน์ส่วนใหญ่ของบ้านเมือง

**2. หลักธรรมในการปฏิบัติงาน**

พนักงานส่วนตำบลลูกจ้างประจา และพนักงานจ้างพึงยึดหลักธรรมของศาสนาเป็นแนวทางในการปฏิบัติงานดังนี้

/ 2.1) สัปปุริสธรรม…

**2.1) สัปปุริสธรรม 7** คือ ธรรมของคนดี

**2.2) นาถกรณธรรม 10** คือ ธรรมที่สอนให้พึ่งตนเองได้

**2.3) อปริหานิยธรรม 7** คือ ธรรมที่นาไปสู่ความเจริญรุ่งเรือง

**3. จรรยาบรรณในการปฏิบัติงาน**

**3.1) จรรยาบรรณต่อตนเอง**

-พึงเป็นผู้มีศีลธรรมอันดีและประพฤติตนให้เหมาะสมกับการเป็นข้าราชการ

-พึงใช้วิชาชีพในการปฏิบัติหน้าที่ราชการด้วยความซื่อสัตย์และไม่แสวงหาประโยชน์มิชอบ

-พึงมีทัศนคติที่ดีและพัฒนาตนเองให้มีคุณธรรมจริยธรรมรวมทั้งเพิ่มพูนความรู้ความสามารถและทักษะในการทางานเพื่อให้การปฏิบัติหน้าที่ราชการมีประสิทธิภาพและประสิทธิผลยิ่งขึ้น

**3.2) จรรยาบรรณต่อเพื่อนร่วมงาน**

-พึงปฏิบัติหน้าที่ราชการด้วยความสุจริตเสมอภาคและปราศจากอคติ

-พึงปฏิบัติหน้าที่ราชการอย่างเต็มกาลังความสามารถรอบคอบรวดเร็วขยันหมั่นเพียรถูกต้องสมเหตุสมผลโดยคำนึงถึงประโยชน์ของทางราชการและประชาชนเป็นสำคัญ

-พึงประพฤติตนเป็นผู้ตรงต่อเวลาและใช้เวลาราชการให้เป็นประโยชน์ต่อทางราชการอย่างเต็มที่

**3.3) จรรยาบรรณต่อผู้บังคับบัญชา**

-พึงมีความรับผิดชอบในการปฏิบัติงานการให้ความร่วมมือช่วยเหลือกลุ่มงานของตนทั้งในการให้ความคิดเห็นการช่วยทางานและการแก้ปัญหาร่วมกันรวมทั้งการเสนอแนะในสิ่งที่เห็นว่ามีประโยชน์ต่อการพัฒนางานในความรับผิดชอบด้วย

-พึงดูแลเอาใจใส่ผู้ใต้บังคับบัญชาทั้งในด้านการปฏิบัติงานขวัญกาลังใจสวัสดิการและยอมรับฟังความคิดเห็นของผู้ใต้บังคับบัญชา

-พึงละเว้นจากการนาผลงานของผู้อื่นมาเป็นของตน

**3.4) จรรยาบรรณ ต่อประชาชนและสังคม**

-พึงให้บริการแก่ประชาชนอย่างเต็มกาลังความสามารถ

-พึงประพฤติตนให้เป็นที่เชื่อถือแก่บุคคลทั่วไป

-พึงละเว้นการรับทรัพย์สินหรือประโยชน์อื่นใดโดยเสน่หาจากผู้มาติดต่อราชการ

จึงประกาศให้ทราบโดยทั่วกัน

ประกาศ ณ วันที่ 8 มีนาคม พ.ศ. 2565



(นายสุวิช คมพยัคฆ์)

นายกองค์การบริหารส่วนตำบลหินดาด